kardosdrur/scandi-wiki huggingface dataset:
Erik Granum

Erik Granum (født i 14. marts 1994, Vejle) er en dansk ingeniør og professor emeritus fra  Institut for Arkitektur og Medieteknologi på Aalborg Universitet.

Han blev uddannet teknikumingeniør fra Aarhus Teknikum  i 1967. Herefter arbejdede han som udviklingsingeniør hos Terma, indtil han i 1971 læste til civilingeniør i elektronik på Danmarks Tekniske Universitet, som blev færdiggjort i 1973. Han fortsatte herefter med en ph.d., som han færdiggjorde i 1981. Han blev ansat som lektor på Aalborg Universitet i 1983, og blev i 1989 ansat som professor i informationssystemer samme sted.

Han modtog Villum Kann Rasmussens Årslegat til Teknisk og Naturvidenskabelig Forskning i 1991.

Granum blev institutleder for Medieteknologi og Ingeniørvidenskab ved oprettelsen i 2005 på IHK i Ballerup. Han fratrådte stillingen igen i 2008 af helbredsmæssige årsager. Han blev professor emeritus i 2009.

Referencer 

Ingeniører fra Danmark
Professorer fra Aalborg Universitet
Alumni fra Danmarks Tekniske Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Personer fra Vejle
Jorge Bom Jesus

Jorge Lopes Bom Jesus (født 26. juli 1962), også kendt som JBJ, er en lingvist og politiker fra São Tomé og Príncipe. Han er medlem af partiet Bevægelsen for Befrielse af São Tomé og Príncipe/Socialdemokratisk Parti (Movimento de Libertação de São Tomé e Príncipe/Partido Social Democrata, MLSTP/PSD) Bom Jesus var leder af oppositionen under premierminister Patrice Trovoada fra Uafhængig Demokratisk Handling (Acção Democrática Independente, ADI) og blev selv premierminister 3. december 2018.

Barndom og uddannelse 
Bom Jesus blev født den 26. juli 1962 i Conceição i Água Grande-distriktet i São Tomé og Príncipe.

I sin ungdom rejste han til Europa. Han er kandidat i portugisisk sprog med en specialisering i afrikansk litteratur fra universitet i Toulouse i Frankrig. Fra universitetet i Porto i Portugal har han en bachelorgrad i fransk og pædagogik, og han er ph.d. i offentlig administration fra universitetet i São Tomé og Príncipe.

Politisk karriere 
Mellem 2008 og 2010 var Bom Jesus uddannelses- og kulturminister i Rafael Brancos regering, og fra 2012 til 2014 var han uddannelses-, kultur- og videnskabsminister i regeringen Gabriel Costa.

Bom Jesus blev valgt til formand for MLSTP/PSD i 2018.

Ved parlamentsvalget i São Tomé og Príncipe i oktober 2018 blev MLSTP/PSD det næststørste parti med 23 mandater efter ADI med 25 mandater. Men Bom Jesus opnåede et snævert flertal blandt São Tomé og Príncipes parlaments 55 medlemmer ved at danne regering med koalitionen  PCD-UDD-MDFM som havde 5 mandater. Omgåelsen af ADI førte til uroligheder i landet, og politiet indførte et 3-dages demonstrationsforbud 12. oktober 2018 efter forfatningsdomstolen havde godkendt valgresultatet.

Bom Jesus blev udnævnt til premierminister ved et dekret fra præsident Evaristo Carvalho den 30. november 2018, og hans regering tiltrådte den 3. december 2018. Bom Jesus erklærede efter tiltrædelsen at en af hans regerings vigtigste opgaver er at bekæmpe korruption i São Tomé og Príncipe.

Privatliv 
Bom Jesus er gift og har 5 børn. Han er katolik.

Referencer 

São Tomé og Príncipes premierministre
Hestetorvet

Hestetorvet et torv i Roskilde på Østsjælland. Det ligger med Algade mod nord, Gråbrødre Kapel og kirkegård mod vest, Jernbanegade og Roskilde Station mod syd og gaden Hestetorvet mod øst. 

Torvet blev anlagt i middelalderen, sandsynligvis da Sankt Pouls kirke blev redet ned. Det er sandsynligvis byens næstældste torv, der lå umiddelbart inden for Røde Port, som var den østlige byport. Torvet har været markedsplads i flere hundrede år, hvor der særligt blev handlet svin, stude og heste, deraf navnet.

I 1945 blev skulpturen Hestebrønden opført, betalt af Roskilde Kommune. En del af torvet blev brugt som parkeringsplads, og Roskilde Kommune skrev kontrakt på at bruge hele torvet som parkeringsplads i 30 år. I 1958 vedtog den, at der skulle etableres et toetagers parkeringsanlæg under torvet, og det blev derfor gravet op. I den forbindelse blev der udført arkæologiske undersøgelser. Byggeriet var færdigt i 1962 og bestod også af en butiksbygning mod Algade og en overdækning.

I 1994 kunne kommunen atter genetablere torvet uden overdækning, og Roskilde Kommune lavede flere arkæologiske undersøgelser, der viste, at området har været beboet siden bronzealderen.

I 1999 blev Roskildekrukkerne opstillet på pladsen, da der flere steder blev skrevet om at det var en kedelig åben plads. De blev skænket til Roskilde by i anledning af byens 1000 års jubilæum.

Kunst 

Roskildekrukkerne er tre store krukker udført af Peter Brandes. De blev doneret af direktøren for Stryhn’s Leverpostej, Elsebeth Stryhn, der fik arrangeret det med borgmesteren. På den sydligste krukke er der digtet "Junker Kristoffer" indgraveret. Det er af Henrik Nordbrandt om Margrethe 1. og Roskilde. Krukkerne er ca. 5 m høje og vejer 24 tons.

I nord mod Algade står Hestebrønden, der er en granitskulptur. Den er hugget af den lokale kunstner og stenhugger Karl Hansen Glem.

Referencer

Eksterne henvisninger 

Bygninger, konstruktioner og anlæg i Roskilde
Torve og pladser i Danmark
Promortyus

"Promortyus" er den syvende episode den fjerde sæson af Adult Swims tegnefilmserie Rick and Morty. Den er skrevet af James Siciliano og instrueret af Jacob Hair, og afsnittet havde premiere den 3. maj 2020. Titlen referer til Prometheus fra Alien-serien, og handlingen ligner på flere punkter denne film. Glorzo-alienen er også inspireret af DC Comics skurk Starro.

Rick og Morty genvinder bevidstheden og finder ud af at de har haft en alien siddende på ansigtet kaldet Glorzo. De har ingen erindring om, hvad der er foregået, mens den har siddet over deres ansigt, og de bruger RIcks opfindelser til at se ind i erindringerne på den døde Glorzo.

Afsnittet blev set af ca. 1,34 mio. personer ved første visning.

Referencer 

Afsnit af Rick & Morty
The Vat of Acid Episode

"The Vat of Acid Episode" er den ottende episode den fjerde sæson af Adult Swims tegnefilmserie Rick and Morty. Den er skrevet af James Siciliano og instrueret af Jacob Hair, og afsnittet havde premiere den 17. maj 2020.

Rick og Morty møde smed nogle gangstere for at gennemføre en handel, der går galt, og de må få det til at se det ud som om de dør ved at kaste sig i et falsk syrebad. Morty brokker sig over Ricks ide, og får Rick til at lave en opfindelse, der kan lave "savepoints" i det virkelige liv, så man altid kan gå tilbage, hvis noget går galt.

Afsnittet blev godt modtaget og det blev set af ca. 1,26 mio. personer ved første visning.
Afsnittet vandt Primetime Emmy Award for Outstanding Animated Program, for anden gang i seriens historie.

Referencer 

Afsnit af Rick & Morty
Sevan FC

Football Club Sevan eller FC Sevan (armensk: Սևան Ֆորտբոլային Ակումբ) er en armensk fodboldklub fra Sevan, der blev dannet i 2018.

Historiske slutplaceringer

Nuværende trup 
Pr. 6. september 2021.

Referencer

Eksterne henvisninger 
 Officiel hjemmeside
 Facebook: Sevan FC
 Sevan FC på Soccerway
 Sevan FC på Transfermarkt
 Sevan FC på Globalsportsarchive

Fodboldklubber i Armenien
Noravank FK

Football Club Noravank eller Noravank (armensk: Նորավանք Սպորտային Ակումբ) er en armensk fodboldklub fra Vaik, der blev dannet i 2020.

Historiske slutplaceringer

Nuværende trup 
Pr. 16. Maj 2022.

Referencer

Eksterne henvisninger 
 Officiel hjemmeside 
 Facebook: Noravank FK
 Noravank på Soccerway
 Noravank på Transfermarkt
 Noravank på globalsportsarchive

Fodboldklubber i Armenien
Childrick of Mort

"Childrick of Mort" er den niende episode den fjerde sæson af Adult Swims tegnefilmserie Rick and Morty. Den er skrevet af James Siciliano og instrueret af Jacob Hair, og afsnittet havde premiere den 24. maj 2020. Titlen refererer til P.D. James' roman The Children of Men (1992) og filmatisering af sammen navn fra 2006.

Familien Smith tager på campingferie, da Rick bliver kontaktet af Gaia, som er en sansende planet, der er gravid med Ricks barn. Selvom Rick nægter at være faren, så tager han og Beth til Gaia og oplever fødslen af de første beboere på Gaia. De hjælper dem til at opbygge et samfund på Gaia.

Afsnittet blev godt modtaget og det blev set af ca. 1,22 mio. personer ved første visning.

Referencer 

Afsnit af Rick & Morty
DNA-methylering

DNA-methylering er en biologisk proces, hvorved methylgrupper tilsættes til DNA-molekylet. Methylering kan ændre aktiviteten af et DNA-segment uden at ændre sekvensen. Når det er placeret i en genpromotor, virker DNA-methylering typisk til at undertrykke gentranskription.

Methylering
Sven Nylander

Sven Nylander, født 1 januar 1962 i Varberg, Sverige, er en hækkeløber. Han har med undtagelse af 1992-1994 været den svenske rekordholder i 400 m hæk siden 1982. Ved OL er han kommet fire to gange (1984 og 1996) og ved VM er han kommet fire to gange (1983 og 1987) og fem én gang (1995).

Kilder 

Hækkeløbere fra Sverige
Sport i Varberg
Deltagere for Sverige ved sommer-OL 1984
Deltagere for Sverige ved sommer-OL 1992
Deltagere for Sverige ved sommer-OL 1996
Atleter ved sommer-OL 1984
Atleter ved sommer-OL 1992
Atleter ved sommer-OL 1996
San Mauro Castelverde

San Mauro Castelverde er en italiensk by (og kommune) i regionen Sicilien i Italien, med omkring  indbyggere.

Referencer

Eksterne henvisninger 

Byer på Sicilien
Palermo (provins)
San Giuseppe Jato

San Giuseppe Jato er en italiensk by (og kommune) i regionen Sicilien i Italien, med omkring  indbyggere.

Referencer

Eksterne henvisninger 

Byer på Sicilien
Palermo (provins)
San Giuseppe

San Giuseppe har flere betydninger:

 San Giuseppe Jato, en italiensk by i regionen Sicilien i Italien
 San Giuseppe Vesuviano, en italiensk by og kommune i regionen Campania
San Giuseppe Vesuviano

San Giuseppe Vesuviano er en italiensk by og kommune i regionen Campania. Byen har indbyggere og.

Referencer 

Byer i Campania
Napoli (provins)
HK Drott Halmstad

HK Drott Halmstad (før 2008 HK Drott) er en håndboldklub fra Halmstad, Sverige. Klubben er blevet svensk mester 11 gange (1975, 1978, 1979, 1984, 1988, 1990, 1991, 1994, 1999, 2002 og 2013). Klubben spiller sine kampe i Halmstad Arena.

Eksterne kilder/henvisninger
HK Drott Halmstads officielle hjemmeside
Esmee de Graaf

Esmee de Graaf (født 1. august 1997) er kvindelig hollandsk fodboldspiller, der spiller angreb for engelske Leicester City i FA Women's Super League og Hollands kvindefodboldlandshold.

I juli 2018, skiftede de Graaf til den engelske ligaklub West Ham United fra PEC Zwolle i Holland. I hendes tre sæsoner i Zwolle, scorede hun 21 gange i 74 kampe og var desuden holdanfører i klubben.

Hun fik officiel landsholdsdebut i februar 2018, hvor hun blev skiftet ind i 73. minut som indskiftning for Shanice van de Sanden i en 6–2-sejr over  ved Algarve Cup 2018.

Referencer

Eksterne henvisninger 
 
 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra West Ham United F.C. Women
Fodboldspillere fra Leicester City W.F.C.
Chania (regional enhed)

Chania () er en af de fire regionale enheder på Kreta; den dækker den vestligste del af øen. Hovedstaden er byen Chania. Chania grænser kun til en anden regional enhed: Rethymnos mod øst. Den vestlige del af Kreta afgrænses mod nord af Det Kretensiske Hav, og mod vest og syd af Middelhavet. Den regionale enhed omfatter også den sydligste ø i Europa, Gavdos.

Geografi 
Den regionale enhed Chania, ofte uformelt betegnet 'Vestkreta', omfatter distrikterne Apokoronas, Sfakia og Selino i det sydvestlige hjørne. Andre byer i området er Hora Sfakion, Kissamos, Palaiochora, Maleme, Vryses, Vamos, Georgioupolis og Kalives .

Naturparken Samaria-kløften, der er en turistattraktion og et tilflugtssted for den sjældne kretensiske vildged eller kri-kri, ligger i den sydlige del af den regionale enhed. De Hvide Bjerge eller Lefka Ori, der gennemskæres af kløfterne Samaria, Aradena, Imbros og andre kløfter, er de store kalkstensbjerge der er dækket af sne indtil maj, og udgør en stor del af den regionale enhed Chania. De omfatter mere end 40 toppe der er over 2.000 meter høje. Den højeste top i dette område er Pachnes, 2.453 meter over havets overflade.

Nordkysten omfatter også tre odder, kendt som "de tre hoveder" på Kreta. Fra øst til vest er de: Akrotiri, Rodopos (også kaldet Spatha) og Gramvousa.

Det vestlige Kreta er populær blandt turister for sine forårsblomster, der blomstrer i begyndelsen af maj i bjergene. Fuglekigning er også almindeligt, hvor lammegrib og kongeørn er markante. Som ø har Kreta mange endemiske arter af planter og dyr.

Kretas eneste ferskvandssø, Kournasøen, ligger i den regionale enhed tæt på grænsen til den regionale enhed Rethymno, 47 km fra Chania. Den er relativt stor, med en omkreds på 3,5 km. Søen plejede at blive kaldt Korisia efter det gamle 'Korion', en by, der menes at have været i området med et tempel til Athena. Søen har tidligere at været fuld af ål, men er nu bedre kendt som turiststed. Taverner og vandcykeludlejningsforretninger ligger langs en del af kysten.

Chania er den regionale enhed på Kreta, der modtager mest nedbør. Exkursionsflora von Kreta af Jahn & Schoenfelder har et nedbørskort og tekst, der bekræfter, at generelt har det vestlige Kreta mere nedbør end nogen anden region i gennemsnit.

Administration 
Den regionale enhed Chania er opdelt i syv kommuner. Disse er (nummer som på kortet i infoboksen): 

 Apokoronas (2)
 Chania (1)
 Gavdos (3)
 Kantanos-Selino (4)
 Kissamos (5)
 Platanias (6)
 Sfakia (7)

Præfektur 
Chania-præfekturet () blev oprettet, mens Kreta stadig var en autonom stat, og blev bevaret, efter at øen sluttede sig til Grækenland i 1913. Som en del af Kallikratis regeringsreform i 2011 blev den regionale enhed Chania oprettet ud af det tidligere præfektur. Præfekturet havde samme territorium som den nuværende regionale enhed. Samtidig blev kommunerne omorganiseret i henhold til nedenstående tabel.

Kilder og henvisninger 

 Kommuner i Chania: Δήμοι Νομού Χανίων
 Vilde blomster på det vestlige Kreta
 Kort over Chania -regionen 
 Wikimapia Chania Region

Kreta
Chania
Staten Kreta

Staten Kreta (græsk: Κρητική Πολιτεία, Kritiki Politia; osmannisk tyrkisk: كريد دولتى, Girit Devleti) var en statsdannelse på Kreta fra 1898 til 1913, som blev dannet i 1898 efter en række uroligheder på den daværende osmanniske ø Kreta i midten af 1890'erne. Under den græsk-tyrkiske krig i 1897 greb Storbritannien, Frankrig, Italien og Rusland ind. London-traktaten af 1913 opløste staten, som derefter blev indlemmet i Grækenland.

Kilder og henvisninger

KretaGrækenlands historie
Forhenværende europæiske lande
Etableret i 1898
Ophørt i 1913
Movimento de Libertação de São Tomé e Príncipe – Partido Social Democrata

Movimento de Libertação de São Tomé e Príncipe – Partido Social Democrata (forkortet MLSTP-PSD), portugisisk for Bevægelsen for Befrielse af São Tomé og Príncipe – Socialdemokratisk Parti, er et politisk parti i São Tomé og Príncipe.

MLSTP/PSD betegnes som venstre- til centrum-venstre-orienteret. og socialistisk

Historie 

Partiet blev grundlagt i 1960 da São Tomé og Príncipe var en portugisisk koloni. Det hed dengang Comité pela Libertação de São Tomé e Príncipe (forkortet CLSTP, Komiteen for São Tomé og Príncipes Befrielse på dansk). Det er da en nationalistisk gruppe som kæmpede for uafhængighed for São Tomé og Príncipe. I 1961 gik CLSTP sammen med tilsvarende socialistiske og kommunistiske grupper i andre portugisiske kolonier i organisationen Conferência das Organizações Nacionalistas das Colónias Portuguesas (CONCP, Konference for Nationalistiske Organisationer i de Portugisiske Kolonier).

Efter Nellikerevolutionen i Portugal afviklede landet sine kolonier, og São Tomé og Príncipe blev en selvstændig stat i 1975. CLSTP overtog magten med Manuel Pinto da Costa som præsident og Miguel Trovoada som premierminister. São Tomé og Príncipe blev en socialistisk etpartistat med CLSTP som eneste tilladte parti.

I 1990 ændredes São Tomé og Príncipes forfatning så flere partier blev tilladt, og CLSTP skiftede navn til MLSTP-PSD. I 1991 afholdtes det første flerparti-valg. Resultatet var at MLSTP-PSD mistede regeringsmagten for første siden selvstændigheden.

Valghistorie

Præsidentvalg

Parlamentsvalg

Referencer 

Politiske partier i São Tomé og Príncipe
Vråby

Vråby kan henvise til flere stednavne i Danmark:

 Vråby (Rømø Sogn) – en bebyggelse i Rømø Sogn, Tønder Kommune
 Vråby (Vråby Sogn) – en bebyggelse og et ejerlav i Vråby Sogn, Stevns Kommune
Råby

Råby kan henvise til flere bebyggelser:

 Råby (Råby Sogn) i Råby Sogn ved Randers Fjord
 Råby (Stevns) i Holtug Sogn på Stevns
 Råby i Sverige, flere forekomster, flertydig

Referencer
Vårby

Vårby kan henvise til:
 Vårby (Korsør Kommune) – bebyggelse i Hemmeshøj Sogn i Korsør Kommune, Danmark
 Vårby (Sverige) – distrikt i Huddinge kommun i Stockholms län, Sverige
 Vårbyskatten – sølvskat fra vikingetiden fundet i Vårby i Sverige
Acção Democrática Independente

Acção Democrática Independente (forkortet ADI), portugisisk for Uafhængig Demokratisk Handling, er et politisk midterparti i São Tomé og Príncipe. ADI blev stiftet i 1994 af den daværende præsident Miguel Trovoada.

Valghistorie

Præsidentvalg

Parlamentsvalg 

Ved parlamentsvalget i 2002 stillede ADI op sammen med 3 andre partier i valgalliancen Uê Kédadji. Valgalliancen fik 6.398 stemmer (16,2 %) og 8 mandater.

Referencer 

Politiske partier i São Tomé og Príncipe
Star Mort Rickturn of the Jerri

"Star Mort Rickturn of the Jerri" er den tiende og sidste episode den fjerde sæson af Adult Swims tegnefilmserie Rick and Morty. Den er skrevet af Anne Lane og instrueret af Erica Hayes, og afsnittet havde premiere den 24. maj 2020. Titlen refererer til Star Wars: Return of the Jedi (1983).

Beth leder en gruppe rebeller i kampen mod den "Nye og forbedrede" Galactic Federation.

Afsnittet blev set af ca. 1,3 mio. personer ved første visning.

Referencer 

Afsnit af Rick & Morty
Sundhedsprofessionelle Studier

Sundhedsprofessionelle Studier er et dansk online tidsskrift.
Det udgiver fagprofessionelle artikler såvel som kvalitetsbedømte videnskabelige artikler.
Redaktører er Anita Haahr og Peter Errboe Jensen.
Fra tredje årgang i 2019 er tidsskriftet tilgængelig fra platformen tidsskrift.dk.
De fagprofessionelle artikler udgives gerne på dansk mens de videnskabelige artikler ses typisk på engelsk.
Sundhedsprofessionelle Studier har "fokus på sundhedsprofessionel og pædagogisk praksis inden for det sundhedsfaglige område".

Henvisninger 

Tidsskrifter fra Danmark
Enblomstret fladbælg

Enblomstret fladbælg (Lathyrus sphaericus) er en planteart af slægten fladbælg, også kendt som Lathyrus. Den er hjemmehørende i Eurasien og store dele af Afrika, og er også kendt på andre kontinenter som en indført art. Den vokser på solåbne, kystnære overdrev og sydvendte klinter. Den er enårig urt der har en firkantet stængel med lancetformede blade med småblade og slyngtråde. Blomsterstanden består af en ærteblomst på en stilk, der er en eller to centimeter lang og ender i et børstehår. Blomsten er omtrent en centimeter lang og dyb orange-rød eller mat rød i farven. Frugten er en hårløs 30-70 mm lang Bælgfrugt markeret med langsgående striber.

Arten er sjælden i Danmark, og den er regnet som en truet art på den danske rødliste.

Kilder og henvisninger 

 Jepson
 Fotogalleri

Fladbælg
Bill Tanner

William Tanner er en fiktiv karakter i James Bond-filmene og bøgerne af den britiske forfatter Ian Fleming. Tanner arbejder i Secret Intelligence Service (MI6) og er M's næstkommanderende.

Han er dygtig i krisesituationer og har en tør humor. Han er Bonds' stærkeste allierede i MI6, og de spiller ofte golf i deres fritid. Han har familie, og misunder Bonds frihed.

I Ian Flemings romaner optræder han sporadisk som MI6's stabschef. Han er en fast karakter i John Gardners fortsættelse af serien.

I film

Referencer 

James Bond
Fiktive personer fra England
Mort Dinner Rick Andre

"Mort Dinner Rick Andre" er den første episode den femte sæson af Adult Swims tegnefilmserie Rick and Morty. Den er skrevet af Jeff Loveness og instrueret af Jacob Hair, og afsnittet havde premiere den 20. juni 2021.

Rick afslører at han har haft en lang krig med sin nemesis Mr. Nimbus, og de mødes for at forhandle en fredsaftale hjemme hos Rick. Han beder Morty smide en flaske vin i et tomrum, hvor tiden bevæger sig hurtigere som forberedelse til mødet. Da Jessica kommer forbi vil Morty hente flasken, og personen i tomrummet, Hoovy, er hjælpsom, men da han kommer tilbage finder han, at hans kone for længst er død.

Afsnittet blev set af ca. 1,3 mio. personer ved første visning.

Referencer 

Afsnit af Rick & Morty
Mortyplicity

"Mort Dinner Rick Andre" er den anden episode den femte sæson af Adult Swims tegnefilmserie Rick and Morty. Den er skrevet af Albro Lundy og instrueret af Lucas Gray, og afsnittet havde premiere den 27. juni 2021.

Rick, Morty, Summer, Beth og Jerry spiser aftensmads da en flok alien-blæksprutter kommer og dræber dem. Det viser sig, at de var en familie af robotduplikater, som var lavet som lokkemad. Rick og familien undersøger deres død, men det viser sig hurtigt at de også er robotduplikater, da en tredje Smith-familie kommer og dræber den. En serie kaotiske begivenheder følger, hvor hver lokke-Rick tror at han er den originale Rick.

Referencer 

Afsnit af Rick & Morty
Thorvald Sigvard Thrane

Thorwald Sigvard Thrane blev født i 1842 og døde i 1910. Han var søn af Jacob Kondrup Thrane der drev et rebslageri som han sammen med sin bror Ludvig Thrane. I 1873  grundlagde Sigvard Thorvald Thrane  en forretning med russisk hamp som han drev til sin død.  I perioden 1894-1899 var han direktør for Tivoli i København.

Kilder og henvisninger

Erhvervsfolk fra Danmark
Parlamentet i São Tomé og Príncipe

Parlamentet i São Tomé og Príncipe hedder Assembleia Nacional (Nationalforsamlingen på dansk). Det består af et kammer og er det lovgivende organ i São Tomé og Príncipe.

Nationalforsamlingen vælges for en fireårig periode. Det kan opløses af landets præsident i tilfælde af en "alvorlig institutionel krise" med godkendelse af statsrådet, en rådgivende forsamling bestående af 12 medlemmer.

Nationalforsamlingen blev stiftet i 1975 som følge af vedtagelsen af São Tomé og Príncipes første forfatning ved uafhængigheden fra Portugal. Fra 1975 til 1990 fungerede forsamlingen som et gummistempel for etpartistyret ledet af Bevægelsen for São Tomé og Príncipes befrielse. Med forfatningsreformerne i 1990 blev landet et flerpartidemokrati, og de første frie valg blev afholdt i 1991 .

Seneste valg til Nationalforsamlingen i 2018

Tidligere valgresultater 

* Partiet Acção Democrática Independente (ADI) var medlem af Uê Kédadji-koalitionen ved valget i 2002.

Referencer

Eksterne henvisninger 

  

São Tomé og Príncipes politik
Sao Tome og Principe